
[ત]ે [યૂસફ]ની સાથે પ્રભુ હતા; તેમણે તેના પર કૃપા કરી …



પાઠની રજૂઆત
શરૂઆત
બાળકોને પૂછો કે કોને ગાવાનું ગમે છે. કદાચ મોટા ભાગનાને ગમતું હશે. વર્ગને પૂછો કે આપણને ગાવા માટે સારો અવાજ કોણ આપે છે. તમારા પ્રશ્નો અને જવાબો દ્વારા બતાવો કે ઈશ્વર આપણને ગાવા જેવી ભેટો આપે છે જેનો આપણે આનંદ માણીએ. આપણી ભેટો બીજાઓ સાથે વહેંચીએ તો આપણે તેનો વધુ આનંદ માણીએ છીએ.
આજના શિક્ષણના મુખ્ય મુદ્દાઓ
	1.યૂસફ પાસે એક ભેટ હતી – તે સ્વપ્નોનો અર્થ સમજાવી શકતો હતો. પણ તેની સ્વપ્ન જોવાની ભેટથી ક્યારેક લોકો તેના પર ગુસ્સે થતા. ચિત્ર 5 બતાવો. ચિત્ર જોતાં જોતાં વાર્તાનું ટૂંકમાં પુનરાવર્તન કરો. હવે યૂસફને અન્યાયથી જેલમાં નાખવામાં આવ્યો હતો, પણ તે ઈશ્વર પર ગુસ્સે ન હતો. જેલમાં યૂસફની સ્થિતિનું વર્ણન કરો (39:21-23).
	2.મિસરના રાજા ફારુને પોતાના મુખ્ય પ્યાલાવાહકને અને મુખ્ય રસોઈયાને યૂસફ સાથે જેલમાં નાખ્યા હતા. તેઓ ત્યાં લાંબો સમય રહ્યા. એક રાત્રે આ બંને નોકરોને સ્વપ્નો આવ્યાં. તેમને લાગ્યું કે તેમના સ્વપ્નોનો અર્થ કહેનાર કોઈ નથી. યૂસફે તેમને કહ્યું કે ઈશ્વર તેમને સ્પષ્ટ કરી શકે છે. આ મિસરીઓ એક સાચા ઈશ્વરને જાણતા ન હતા. યૂસફે તેમને ઈશ્વરનો સંદેશ સમજવામાં મદદ કરવાની ઓફર કરી (40:1-8).
	3.ચિત્ર 8 બતાવો. મુખ્ય પ્યાલાવાહકના સ્વપ્નની વાર્તા કહો (40:9-13).
નોંધ: ક) તેનું સ્વપ્ન નોકરના માથા ઉપર ચિત્રિત છે. ખ) દ્રાક્ષવેલો ઝૂમખામાં દ્રાક્ષ આપતી નાની ઝાડી છે. નાનાં ફળો નિચોવીને દ્રાક્ષારસ બનાવવા રસ કાઢવામાં આવે છે.
	4.યૂસફે જોયું કે આ તેના માટે પણ તક છે, તેથી તેણે મુખ્ય પ્યાલાવાહકને કહ્યું કે પોતાના કામ પર પાછો ફરે ત્યારે ફારુનને યૂસફના કેસ વિશે કહે (40:14-15).
	5.પછી મુખ્ય રસોઈયાએ યૂસફને પોતાનું સ્વપ્ન કહ્યું, અને યૂસફે તેને અર્થ કહ્યો (40:16-19).
	6.યૂસફે તેમનાં સ્વપ્નોનો જે ખુલાસો કર્યો હતો તે સાચો પડ્યો. પણ મુખ્ય પ્યાલાવાહક યૂસફ વિશે ફારુનને કહેવાનું ભૂલી ગયો. ઈશ્વરે યૂસફને બીજાં બે વર્ષ જેલમાં રહેવા દીધો (40:20 – 41:1).
વાર્તા પ્રત્યે આપણો પ્રતિભાવ
બાળકોને ઈશ્વરે તેમને દરેકને આપેલી ભેટો વિશે વિચારવા કહો. જો તમે બાળકોને સારી રીતે ઓળખતા હો તો તેમની ભેટો કહી શકો (જેમ કે સારું ગાવું કે મિત્રતાભર્યો સ્વભાવ). ઈશ્વરનું સન્માન કરવા આપણે આપણી ભેટોનો ઉપયોગ કેવી રીતે કરી શકીએ?
મુખપાઠ કલમ દૃઢ કરાવો

